[{"text_idx": "#000007", "text": "Roedd clwb nos wedi cau a\u2019r adeilad yn adfeilio. Gan fod yr adeilad mewn lleoliad tawel, hygyrch ac agored, gyda lloches a heb oleuadau, roedd cynnydd wedi bod mewn adroddiadau yn ymwneud ag ymddygiad gwrthgymdeithasol yn y lleoliad."}, {"text_idx": "#000008", "text": "Roedd yr ymddygiad gwrthgymdeithasol yn cynnwys tanau bwriadol, yfed dan oed, delio cyffuriau, grwpiau mawr o bobl ifanc yn codi ofn, a difrod i\u2019r clwb nos a\u2019r ardaloedd/ adeiladau cyfagos."}, {"text_idx": "#000010", "text": "Rhoddwyd cynllun ar waith yn defnyddio\u2019r fethodoleg datrys problemau OSARA (amcan, sganio, dadansoddi, ymateb ac asesu) gan yr Heddlu a defnyddiwyd dull amlasiantaeth i fynd i\u2019r afael a\u0302\u2019r problemau yn yr ardal."}, {"text_idx": "#000011", "text": "Rhoddwyd gwybod i asiantaethau ac adrannau amrywiol gan gynnwys WCADA (Canolfan Gweithredu ar Ddibyniaeth a Chaethiwed Cymru), Gwasanaeth Ta\u0302n ac Achub, Partneriaethau Alcohol Cymunedol, yr Heddlu, Gorfodaeth Gwastraff yr Awdurdod Lleol, Trwyddedu, Safonau Masnach, perchnogion busnesau lleol a swyddogion y cyngor lleol am y problemau ac mae\u2019r rhain wedi bod yn gweithio gyda\u2019i gilydd er mwyn atal ymddygiad gwrthgymdeithasol a throseddau yn y lleoliad a lleihau\u2019r tensiwn a\u2019r galw yn y gymuned."}, {"text_idx": "#000014", "text": "Mae perchnogion yr adeilad wedi trawsnewid y safle, sydd bellach yn cael ei brydlesu i tenant newydd. Mae\u2019r adeilad ar agor i bob oedran, saith diwrnod yr wythnos, ac mae bellach yn cynnig rhywle diogel i bobl ifanc fynd a chymryd rhan mewn gweithgareddau sy\u2019n eu hintegreiddio gyda\u2019r gymuned ehangach."}, {"text_idx": "#000016", "text": "Mae\u2019r adeilad a\u2019r tiroedd hefyd yn cael eu diogelu gan giatiau wedi\u2019u cloi ym mhob mynedfa, sydd wedi rhwystro\u2019r bobl ifanc rhag ymweld ac ymgynnull yn yr ardal."}, {"text_idx": "#000017", "text": "O ganlyniad i\u2019r gwaith partneriaeth, mae\u2019r ymateb gan y cyhoedd wedi bod yn gadarnhaol. Casglwyd sylwadau ar gyfrifon cyfryngau cymdeithasol yr heddlu a phartneriaid, ar grw\u0302p Facebook lleol, ac yn y gymuned yn ystod patrolau Swyddogion yn yr ardal."}, {"text_idx": "#000018", "text": "\u201cMae hon yn enghraifft wych o berchnogaeth leol gan Swyddogion Cymorth Cymunedol yr Heddlu o broblem gymunedol. Da iawn chi.\u201d"}, {"text_idx": "#000021", "text": "Drwy roi gwybod i berchennog y safle am yr Ymddygiad Gwrthgymdeithasol a\u2019r troseddau, ac amlygu eu cyfrifoldeb mewn perthynas a\u0302\u2019r mater, penderfynwyd y dylid ailwampio a phrydlesu\u2019r adeilad. Roedd risg posibl y byddai gadael i\u2019r adeilad adfeilio arwain at gynnydd mewn problemau yn yr ardal."}, {"text_idx": "#000022", "text": "Mae clirio\u2019r ardal a\u2019r adeilad wedi gwneud y lleoliad yn llai deniadol i\u2019r bobl ifanc."}, {"text_idx": "#000023", "text": "Drwy\u2019r ymweliadau a\u0302\u2019r ysgol a\u2019r siopau lleol, amlygwyd y broblem o fewn y gymuned a rhannwyd cynghorion a\u0302 dinasyddion i\u2019w helpu i fynd i\u2019r afael a\u0302\u2019r problemau."}]